CELEX: 32022R0965
Language: lv
Date: 2022-06-21 00:00:00
Title: Komisijas Īstenošanas regula (ES) 2022/965 (2022. gada 21. jūnijs), ar ko atļauj kā jaunu pārtikas produktu laist tirgū no Jatropha curcas L. ēdamās šķirnes iegūtus kodolus un groza Īstenošanas regulu (ES) 2017/2470 (Dokuments attiecas uz EEZ)

22.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 166/118
               
            
         KOMISIJAS ĪSTENOŠANAS REGULA (ES) 2022/965
         (2022. gada 21. jūnijs),
         ar ko atļauj kā jaunu pārtikas produktu laist tirgū no Jatropha curcas L. ēdamās šķirnes iegūtus kodolus un groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. panta 1. punktu,
         tā kā:
         
                     (1)
                  
                  
                     Regula (ES) 2015/2283 paredz, ka Savienībā tirgū drīkst laist tikai tādus jaunos pārtikas produktus, kas ir atļauti un iekļauti jauno pārtikas produktu Savienības sarakstā.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.
                  
               
                     (3)
                  
                  
                     2016. gada 29. augustā uzņēmums JatroSolutions GmbH (“pieteikuma iesniedzējs”) Vācijas kompetentajai iestādei iesniedza pieteikumu atļaut kā jaunu pārtikas produktu sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta c) apakšpunkta nozīmē laist Savienības tirgū no Jatropha curcas L. ēdamās šķirnes iegūtus kodolus. Pieteikuma iesniedzējs lūdza atļaut hidrotermiski apstrādātus veselus un drupinātus kodolus, kas iegūti no Jatropha curcas L. ēdamās šķirnes, lietot pašus par sevi (vai iecukurotus, vai konservētus ar cukuru) vai kā pārstrādātus riekstus uzkodām, kā arī par pārtikas sastāvdaļu graudaugu batoniņos, brokastu pārslās un žāvētos augļos.
                  
               
                     (4)
                  
                  
                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist jaunu pārtikas produktu Savienības tirgū, kurš iesniegts dalībvalstij saskaņā ar 4. pantu Eiropas Parlamenta un Padomes Regulā (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām, un par kuru galīgais lēmums nav pieņemts līdz 2018. gada 1. janvārim, uzskata par pieteikumu, kas iesniegts saskaņā ar Regulu (ES) 2015/2283.
                  
               
                     (5)
                  
                  
                     Lai arī lūgums atļaut kā jaunu pārtikas produktu laist Savienības tirgū no Jatropha curcas L. ēdamās šķirnes iegūtus kodolus dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.
                  
               
                     (6)
                  
                  
                     2018. gada 1. martā pieteikuma iesniedzējs Komisijai pieteikuma pamatošanai iesniedza arī lūgumu aizsargāt īpašniekdatus, kas iegūti, pārvaldot Jatropha curcas L. auga kultivēšanu un izmantojot molekulāros marķierus (4), datus par sastāvu, tostarp arī uzturvērtību (5) un alergēniem (6), informāciju par bioloģiskiem piesārņotājiem un piesārņotājiem no pārstrādes (7), analītiskajām metodēm (arī to validēšanu), ar kādām Jatropha curcas L. kodolos tiek noteikti forbolesteri (8), procedūrām, kādas tiek ievērotas, lai pārbaudītu forbolesteru saturu Jatropha curcas L. kodolos (9), bakteriāliem reverso mutāciju testiem ar attaukotiem ēdamo un neēdamo Jatropha curcas L. kodolu miltiem un eļļu (10) un zīdītājšūnu mikrokodolu in vitro testiem ar attaukotiem ēdamo un neēdamo Jatropha curcas L. kodolu miltiem un eļļu (11).
                  
               
                     (7)
                  
                  
                     2018. gada 19. oktobrī Komisija lūdza Eiropas Pārtikas nekaitīguma iestādi (“Iestāde”) no Jatropha curcas L. ēdamās šķirnes iegūtus kodolus novērtēt kā jaunu pārtikas produktu.
                  
               
                     (8)
                  
                  
                     2021. gada 24. novembrī saskaņā ar Regulas (ES) 2015/2283 (12) 11. pantu tika pieņemts Iestādes zinātniskais atzinums “No ēdamās Jatropha curcas L. (“čuta”) iegūtu hidrotermiski apstrādātu kodolu kā jauna pārtikas produkta nekaitīgums saskaņā ar Regulu (ES) 2015/2283” (Safety of hydrothermally treated kernels from edible Jatropha curcas L. (“Chuta”) as a novel food pursuant to Regulation (EU) 2015/2283).
                  
               
                     (9)
                  
                  
                     Savā zinātniskajā atzinumā Iestāde secināja, ka Jatropha curcas L. ēdamās šķirnes kodoli ir nekaitīgi, ja tiek ievēroti ierosinātie lietošanas nosacījumi. Tāpēc minētais zinātniskais atzinums ir pietiekams, lai varētu konstatēt, ka jaunais pārtikas produkts – no Jatropha curcas L. ēdamās šķirnes iegūti kodoli –, ja to lieto pašu par sevi (vai iecukurotu, vai konservētu ar cukuru) vai kā pārstrādātus riekstus uzkodām un par pārtikas produktu sastāvdaļu graudaugu batoniņos, brokastu pārslās un žāvētos augļos, atbilst Regulas (ES) 2015/2283 12. panta 1. punkta nosacījumiem, kas jāizpilda, lai to varētu laist tirgū.
                  
               
                     (10)
                  
                  
                     Savā zinātniskajā atzinumā Iestāde secināja arī to, ka šā jaunā pārtikas produkta lietošana uzturā var vai nu izraisīt primāru sensibilizāciju pret kodoliem, kas iegūti no Jatropha curcas L. ēdamās šķirnes, kā rezultātā var rasties alerģiskas reakcijas, vai arī izsaukt alerģiskas reakcijas personām, kam ir alerģija pret riekstiem. Pie šāda secinājuma tā nonāca, pamatojoties uz pieejamo pierādījumu svaru un ņemot vērā paaugstināto (32 %) olbaltumvielu saturu Jatropha curcas L. ēdamās šķirnes kodolos un publicēto informāciju, kas liecina, ka Jatropha curcas L. neēdamās šķirnes kodoli satur vairākas alergēniskas olbaltumvielas. Tomēr, ievērojot to, ka patlaban nav epidemioloģisku pierādījumu par alerģiskām reakcijām pret Jatropha curcas L. ēdamās šķirnes kodoliem tajos Meksikas apgabalos, kur tos parasti lieto uzturā, un ņemot vērā negatīvos rezultātus, ko dod in vitro imūnfermentatīvās analīzes (“ELISA”), kurās pārbaudīta krusteniskā reakcija starp Jatropha curcas L. ēdamās šķirnes kodolu olbaltumvielām un dažu parasto riekstu olbaltumvielām, un negatīvos rezultātus, ko dod polimerāzes ķēdes reakcijas (“PCR”) testi, kuros Jatropha curcas L. ēdamās šķirnes kodoli pārbaudīti uz citu riekstu alergēniem, Komisija uzskata, ka atļauto jauno pārtikas produktu Savienības sarakstā īpaša prasība par šā produkta alergēniskuma marķēšanu nebūtu jāiekļauj.
                  
               
                     (11)
                  
                  
                     Savā zinātniskajā atzinumā Iestāde arī atzīmēja, ka tās secinājums par jaunā pārtikas produkta nekaitīgumu ir balstīts uz zinātniskajiem datiem, kas iegūti, pārvaldot Jatropha curcas L. auga kultivēšanu un izmantojot molekulāros marķierus, datiem par sastāvu, tostarp arī uzturvērtību un alergēniem, informāciju par bioloģiskiem piesārņotājiem un piesārņotājiem no pārstrādes, analītiskajām metodēm (arī to validēšanu), ar kādām Jatropha curcas L. kodolos tiek noteikti forbolesteri, procedūrām, kādas tiek ievērotas, lai pārbaudītu forbolesteru saturu Jatropha curcas L. kodolos, bakteriāliem reverso mutāciju testiem ar attaukotiem ēdamo un neēdamo Jatropha curcas L. kodolu miltiem un eļļu un zīdītājšūnu mikrokodolu in vitro testiem ar attaukotiem ēdamo un neēdamo Jatropha curcas L. kodolu miltiem un eļļu, bez kā tā nebūtu varējusi jauno pārtikas produktu novērtēt un izdarīt secinājumu.
                  
               
                     (12)
                  
                  
                     Komisija lūdza pieteikuma iesniedzēju sīkāk precizēt, kāds ir pamatojums prasībai aizsargāt īpašumtiesības uz minētajiem pētījumiem un testiem, un precizēt prasību attiecībā uz ekskluzīvām tiesībām atsaukties uz tiem saskaņā ar Regulas (ES) 2015/2283 26. panta 2. punkta b) apakšpunktu.
                  
               
                     (13)
                  
                  
                     Pieteikuma iesniedzējs paziņoja, ka pieteikuma iesniegšanas laikā tam bijušas īpašumtiesības un ekskluzīvas tiesības atsaukties uz zinātniskajiem datiem, kas iegūti, pārvaldot Jatropha curcas L. auga kultivēšanu un izmantojot molekulāros marķierus, datiem par sastāvu, tostarp arī uzturvērtību un alergēniem, informāciju par bioloģiskiem piesārņotājiem un piesārņotājiem no pārstrādes, analītiskajām metodēm (arī to validēšanu), ar kādām Jatropha curcas L. kodolos tiek noteikti forbolesteri, procedūrām, kādas tiek ievērotas, lai pārbaudītu forbolesteru saturu Jatropha curcas L. kodolos, bakteriāliem reverso mutāciju testiem ar attaukotiem ēdamo un neēdamo Jatropha curcas L. kodolu miltiem un eļļu un zīdītājšūnu mikrokodolu in vitro testiem ar attaukotiem ēdamo un neēdamo Jatropha curcas L. kodolu miltiem un eļļu, un tāpēc trešās personas nevar ne minētajiem datiem piekļūt, ne tos izmantot vai uz tiem atsaukties.
                  
               
                     (14)
                  
                  
                     Komisija novērtēja visu pieteikuma iesniedzēja sniegto informāciju un konstatēja, ka Regulas (ES) 2015/2283 26. panta 2. punktā noteikto prasību izpildi tas ir pamatojis pietiekami. Tāpēc šie zinātniskie dati, kas iegūti, pārvaldot Jatropha curcas L. auga kultivēšanu un izmantojot molekulāros marķierus, dati par sastāvu, tostarp arī uzturvērtību un alergēniem, informāciju par bioloģiskiem piesārņotājiem un piesārņotājiem no pārstrādes, analītiskajām metodēm (arī to validēšanu), ar kādām Jatropha curcas L. kodolos tiek noteikti forbolesteri, procedūrām, kādas tiek ievērotas, lai pārbaudītu forbolesteru saturu Jatropha curcas L. kodolos, bakteriāliem reverso mutāciju testiem ar attaukotiem ēdamo un neēdamo Jatropha curcas L. kodolu miltiem un eļļu un zīdītājšūnu mikrokodolu in vitro testiem ar attaukotiem ēdamo un neēdamo Jatropha curcas L. kodolu miltiem un eļļu būtu jāaizsargā saskaņā ar Regulas (ES) 2015/2283 27. panta 1. punktu. Attiecīgi piecu gadu periodā pēc šīs regulas stāšanās spēkā Jatropha curcas L. kodolus laist Savienības tirgū būtu jāļauj tikai pieteikuma iesniedzējam.
                  
               
                     (15)
                  
                  
                     Tomēr, lai gan atļauja attiecībā uz Jatropha curcas L. ēdamās šķirnes kodoliem un tiesības atsaukties uz pieteikuma iesniedzēja dokumentācijā iekļautajiem zinātniskajiem datiem ir vienīgi pieteikuma iesniedzējam, tas citiem pieteikuma iesniedzējiem neliedz pieteikties uz atļauju laist tirgū to pašu jauno pārtikas produktu ar nosacījumu, ka pieteikums ir balstīts uz likumīgi iegūtu informāciju, kas pamato šādas atļaujas piešķiršanu.
                  
               
                     (16)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Savienības tirgū atļauj laist kodolus, kas iegūti no Jatropha curcas L. ēdamās šķirnes.
               
                  Jatropha curcas L. ēdamās šķirnes kodolus iekļauj jauno pārtikas produktu Savienības sarakstā, kas dots Īstenošanas regulā (ES) 2017/2470.
            
            
               2.   Īstenošanas regulas (ES) 2017/2470 pielikumu groza saskaņā ar šīs regulas pielikumu.
            
         
         
            2. pants
            Piecus gadus pēc 2022. gada 12. jūlija tikai uzņēmumam JatroSolutions GmbH (13) ir atļauts Savienības tirgū laist 1. pantā minēto jauno pārtikas produktu, ja vien, neatsaucoties uz zinātniskajiem datiem, kas aizsargāti saskaņā ar 3. pantu, vai vienojoties ar uzņēmumu JatroSolutions GmbH, atļauju attiecībā uz minēto jauno pārtikas produktu nesaņem kāds cits pieteikuma iesniedzējs.
         
         
            3. pants
            Piecus gadus pēc 2022. gada 12. jūlija zinātniskos datus, kas iekļauti pieteikuma dokumentācijā un atbilst Regulas (ES) 2015/2283 26. panta 2. punkta nosacījumiem, neizmanto neviena cita pieteikuma iesniedzēja labā bez uzņēmuma JatroSolutions GmbH piekrišanas.
         
         
            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (4)  JatroSolutions GmbH (2018 un 2019, nepublicēts).
         
            (5)  JatroSolutions GmbH (2021, nepublicēts).
         
            (6)  JatroSolutions GmbH (2020 un 2021, nepublicēts).
         
            (7)  JatroSolutions GmbH (2021, nepublicēts).
         
            (8)  JatroSolutions GmbH (2021, nepublicēts).
         
            (9)  JatroSolutions GmbH (2021, nepublicēts).
         
            (10)  JatroSolutions GmbH (2021, nepublicēts).
         
            (11)  JatroSolutions GmbH (2021, nepublicēts).
         
            (12)  EFSA Journal 2022; 20(1):6998.
         
            (13)  Adrese: Echterdinger Strasse 30, 70599 Štutgarte, Vācija.
      
      
         
            PIELIKUMS
            Īstenošanas regulas (ES) 2017/2470 pielikumu groza šādi:
            
                        (1)
                     
                     
                        pielikuma 1. tabulā (“Atļautie jaunie pārtikas produkti”) iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Jaunā pārtikas produkta lietošanas nosacījumi
                                 
                                 
                                    Īpašas papildu marķēšanas prasības
                                 
                                 
                                    Citas prasības
                                 
                                 
                                    Datu aizsardzība
                                 
                              
                                    “
                                          Jatropha curcas L. (ēdamās šķirnes) kodoli
                                    
                                 
                                 
                                    
                                       Konkrēta pārtikas kategorija
                                    
                                 
                                 
                                    
                                       Maksimālais līmenis (g/100 g)
                                    
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “ēdamās Jatropha curcas L. kodoli”.
                                 
                                 
                                     
                                 
                                 
                                    Atļauts no 2022. gada 12. jūlija. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: JatroSolutions GmbH, Echterdinger Strasse 30, 70599 Štutgarte, Vācija. Datu aizsardzības periodā jauno pārtikas produktu Jatropha curcas L. ēdamās šķirnes kodolus laist Savienības tirgū ir atļauts tikai uzņēmumam JatroSolutions GmbH, ja vien vēlāk, neatsaucoties uz patentētiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu JatroSolutions GmbH, atļauju attiecībā uz jauno pārtikas produktu nesaņem kāds cits pieteikuma iesniedzējs.
                                    Datu aizsardzības termiņa beigu datums: 2027. gada 12. jūlijs.”
                                 
                              
                                    Kodoli paši par sevi, iecukuroti vai konservēti ar cukuru un kā pārstrādāti rieksti
                                 
                                 
                                     
                                 
                              
                                    Graudaugu batoniņi
                                 
                                 
                                    5
                                 
                              
                                    Brokastu pārslas
                                 
                                 
                                    5
                                 
                              
                                    Žāvēti augļi
                                 
                                 
                                    5
                                 
                              
                                     
                                 
                              
                  
                        (2)
                     
                     
                        pielikuma 2. tabulā (“Specifikācijas”) alfabētiskā secībā iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Specifikācija
                                 
                              
                                    “
                                          Jatropha curcas L. (ēdamās šķirnes) kodoli
                                    
                                 
                                 
                                    
                                       Apraksts
                                    
                                    Kodolus iegūst no Jatropha curcas L. ēdamās augu šķirnes nogatavojušos augļu sēklām, kas satur kodolus ar nenosakāmu forbolesteru līmeni. Kodolus iegūst, veicot virkni pasākumu, kas ietver augļu tīrīšanu un mizošanu, lai iegūtu sēklas, sēklu žāvēšanu, sēklu attīrīšanu no gružiem un citām atliekām, sēklu mehānisku lobīšanu, lai iegūtu kodolus, un pēc tam kodolus hidrotermiski apstrādā (40 minūtes > 120 °C temperatūrā), lai samazinātu kaitīgu vielu un mikroorganismu daudzumu.
                                    
                                       Jatropha curcas L. ēdamā augu šķirne, kas ražo kodolus ar nenosakāmu forbolesteru līmeni, fenotipiski nav atšķirama no neēdamās šķirnes, tāpēc jaunā pārtikas produkta ražošanā jāizmanto tikai piemērotā ēdamā Jatropha curcas L. augu šķirne. Visā ražošanas procesā jānodrošina, ka ēdamie kodoli nesajaucas ar neēdamajiem.
                                    To, ka ēdamie kodoli nav sajaukušies ar neēdamajiem, apstiprina forbolesteru analītiskajās kontrolēs, ko veic katrai sēklu partijai pēc sēklu žāvēšanas posma un pirms lobīšanas, ievērojot A tabulā attēloto paraugošanu. No katra kopparauga ar apstiprinātu UHPLC-UV-MS
                                       (b) metodi analizē piecus izlobītus un samaltus laboratorijas paraugus. Pēc tam sēklu lobīšanu un kodolu hidrotermisko apstrādi var veikt tikai tajās partijās, kurās forbolesterus nevar noteikt nevienā no pieciem paraugiem.
                                    
                                       A tabula
                                    
                                 
                              
                                    Partijas svars (tonnās)
                                 
                                 
                                    Apakšpartiju svars vai skaits
                                 
                                 
                                    Elementārparaugu skaits
                                 
                              
                                    ≥ 500
                                 
                                 
                                    100 tonnas
                                 
                                 
                                    100
                                 
                              
                                    > 100 un < 500
                                 
                                 
                                    5 apakšpartijas
                                 
                                 
                                    100
                                 
                              
                                    > 10 un ≤ 100
                                 
                                 
                                    5 apakšpartijas
                                 
                                 
                                    100
                                 
                              
                                    > 5,0 un ≤ 10
                                 
                                 
                                    -
                                 
                                 
                                    80
                                 
                              
                                    > 1 un ≤ 5,0
                                 
                                 
                                    -
                                 
                                 
                                    60
                                 
                              
                                    > 0,1 un ≤ 1,0
                                 
                                 
                                    -
                                 
                                 
                                    30
                                 
                              
                                    ≤ 0,1
                                 
                                 
                                    -
                                 
                                 
                                    10
                                 
                              
                                    Katru apakšpartiju paraugo atsevišķi. Kopparaugus veido vismaz no 10 elementārparaugiem. Kopparauga minimālais svars ir 3,5 kg. Šo svaru var palielināt proporcionāli ņemto elementārparaugu skaitam.
                                 
                              
                                    
                                       Parametri/sastāvs
                                    
                                    
                                                 
                                             
                                             
                                                Mitrums: ≤ 3,0 %
                                             
                                          
                                                 
                                             
                                             
                                                Kopējais tauku saturs: 54,0–61,0 %
                                             
                                          
                                                 
                                             
                                             
                                                Kopējais proteīnu saturs: 21,0–32,0 %
                                             
                                          
                                                 
                                             
                                             
                                                Kopējais šķiedrvielu saturs: 6,0–10,0 %
                                             
                                          
                                                 
                                             
                                             
                                                Pelni: 3,0–5,0 %
                                             
                                          
                                       Piesārņotāji
                                    
                                    
                                                 
                                             
                                             
                                                Forbolesteri (μg TPAekv.(a)/g kodolu)(b): ≤ 0,75 (LOD)(c)
                                                
                                             
                                          
                                                 
                                             
                                             
                                                Svins: ≤ 0,20 mg/kg
                                             
                                          
                                                 
                                             
                                             
                                                Kadmijs: ≤ 0,20 mg/kg
                                             
                                          
                                                 
                                             
                                             
                                                B1, B2, G1, G2 aflatoksīnu summa: ≤ 4,0 μg/kg
                                             
                                          
                                                 
                                             
                                             
                                                
                                                   Mikrobioloģiskie kritēriji
                                                
                                             
                                          
                                                 
                                             
                                             
                                                Kopējais aerobo mikroorganismu skaits: ≤ 1 000  KVV/g
                                             
                                          
                                                 
                                             
                                             
                                                Kopējais rauga/pelējuma sēnīšu skaits: ≤ 100 KVV/g
                                             
                                          
                                                 
                                             
                                             
                                                Enterobaktērijas: ≤ 10 KVV/g
                                             
                                          
                                                 
                                             
                                             
                                                
                                                   Salmonella spp.: 25 g paraugā nekonstatē
                                             
                                          
                                                 
                                             
                                             
                                                
                                                   Listeria monocytogenes: ≤ 100 KVV/g
                                             
                                          
                                       a)
                                       TPAekv.: 12-O-tetradekanoilforbola-13-acetāta ekvivalents. (b) Apstiprināta sevišķi augsti efektīvā šķidruma hromatogrāfijas metode kopā ar ultravioleto staru spektrometriju un masspektroskopiju (UHPLC-UV-MS) forbolesteru maksimumu noteikšanai. (c) Noteikšanas robeža (Limit of Detection jeb LOD) (pilnībā var apstrādāt tikai tās partijas, kurās forbolesteru koncentrācija ir zemāka par LOD). KVV: kolonijas veidojošas vienības.”